
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 836 

11 Σεπτεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύστα(7η Νομικού Προσώπου Δημοσίου Δικαίου στην 
Κοινότητα Μαντείου Ν. Ιωαννίνων με την επωνυμία 
«ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΜΑΝΤΕΙΟΥ». 1 
Κατάρτιση και Ψήφιση του Οργανισμού Εσωτερικής 
Υπηρεσίας του Συμβουλίου Περιοχής 5ης Εδαφι¬ 
κής Περιφέρειας Νομού Βοιωτίας. 2 

Σύσταση Δημοτικού Νομικού Προσώπου με την επω¬ 
νυμία «ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ ΒΕΛΒΕΝ- 
ΤΟΥ» στο Δήμο Βελβεντού Ν. Κοζάνης. 3 


ΥΠΟΥΡΓΙΚΕΣ ΑΠ ΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 22129 (1) 

Σύσταση Νομικού Προσώπου Δημοσίου Δικαίου στην 

Κοινότητα Μαντείου Ν. Ιωαννίνων με την επωνυμία 

«ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΜΑΝΤΕΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δ. Κ. Κ. (Π.Δ. 410/95). 

2. Την αριθ. 39/96 απόφαση του Κοινοτικού Συμβουλίου 
Μαντείου με την οποία αποφασίζεται η σύσταση Νομικού 
Προσώπου με την επωνυμία «ΠΝΕΥΜΑΤΙΚΟ ΚΕΝΤΡΟ 
ΚΟΙΝΟΤΗΤΑΣ ΜΑΝΤΕΙΟΥ», αποφασίζουμε: 

1) Συστήνουμε Νομικό Πρόσωπο Δ.Δ. στην Κοινότητα 
Μαντείου Δωδώνης Ν. Ιωαννίνων μετηνεπωνυμία«ΠΝΕΥ- 
ΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΜΑΝΤΕΙΟΥ» με έδρα την 
κοινότητα Μαντείου. 

2) Σκοποίτου Ν.Π. είναι: 

α) Η λήψη μέτρων για την προστασία και διάσωση του 
Αρχαίου Θεάτρου Δωδώνης. Η εκστρατεία ενημέρωσης 
του κοινού και των αρμοδίων για την ανάγκη έναρξης ερ¬ 
γασιών αναστήλωσηςτου τρίτου διαζώματος και ανασκα- 
φών για την ανάδειξη του μοναδικού αυτού Μνημείου. Η 
άσκηση πίεσης προς το Υπουργείο Πολιτισμού, προς κά¬ 
θε υπηρεσία, καθώς και προς διεθνείς Οργανισμούς για 
την εξεύρεση πόρων. 

β) Η με κάθε νόμιμο μέσο προσπάθεια του Πνευματικού 
Κέντρου για την απόδοση στην Κοινότητα Μαντείου όπου 
και ανήκει γεωγραφικά, νομικά και ιστορικά του 
Αρχαιολογικού χώρου Δωδώνης. 

γ) Η διοργάνωση των ετήσιων πνευματοκαλλιτεχνικών 
εκδηλώσεων με την ονομασία «ΕΚΔΗΛΩΣΕΙΣ ΠΟΛΙΤΙ¬ 


ΣΜΟΥ Η ΑΡΧΑΙΑ ΔΩΔΩΝΗ», και με την διοργάνωση πολι¬ 
τιστικών και καλλιτεχνικών εκδηλώσεων άπως: θεατρικές 
παραστάσεις στο Αρχαίο Θέατρο Δωδώνης, συναυλίες, 
παραστάσεις χορού, εκθέσεις κ.λπ. με την συνεργασία 
κρατικών - ιδιωτικών θεάτρων, άλλων πολιτιστικών φορέ¬ 
ων, καλλιτεχνικών σωματείων ή φυσικών προσώπων. 

δ) Η διοργάνωση συνεδρίων, συμποσίων, σεμιναρίων, 
διαλέξεων που καλύπτουν όλους τους τομείς πνευματι¬ 
κού, πολιτιστικού, επιστημονικού, κοινωνικού και καλλιτε¬ 
χνικού και αθλητικού ενδιαφέροντος. 

ε) Η ίδρυση, λειτουργία και συνεχής εμπλουτισμός της 
«ΚΟΙΝΟΤΙΚΗΣ ΒΙΒΛΙΟΘΗΚΗΣ» και του «ΑΡΧΕΙΟΥ ΤΗΣ 
ΚΟΙΝΟΤΗΤΑΣ». 

στ) Η ίδρυση «ΛΑΟΓΡΑΦΙΚΟΥ ΜΟΥΣΕΙΟΥ», 
ζ) Η έκδοση περιοδικών εφημερίδων και εντύπων γιατην 
προβολή της «ΑΡΧΑΙΑΣ ΔΩΔΩΝΗΣ» μελέτη τοπικών θε¬ 
μάτων πολιτισμού, υγείας, τουρισμού, περιβάλλοντος, 
γεωργίας, οικονομίας, χειροτεχνίας - βιοτεχνίας. 

η) Η ίδρυση και λειτουργία επιμορφωτικών σπουδαστη¬ 
ρίων με θέματα για όλους τους δημότες ανεξαρτήτου 
μόρφωσης και ηλικίας. 

θ) Η προκήρυξη διαγωνισμών και αθλοθετήσεις βραβεί¬ 
ων για μελέτες αρχαιολογικού, ιστορικού, λαογραφικού 
και λογοτεχνικού περιεχομένου. 

ι) Η πραγματοποίηση κάθε άλλης δραστηριότητας που 
συμβάλλει στην διάσωση της πολιτιστικής μας κληρονο¬ 
μιάς. Για την υλοποίηση των σκοπών το Πνευματικό 
Κέντρο συνεργάζεται με κρατικές υπηρεσίες, πανεπιστή¬ 
μια, νοσοκομεία, οργανισμούς της Ελλάδας ή της αλλο¬ 
δαπής και με ιδιώτες. 

Ιδιαίτερα συνεργάζεται με την «ΑΔΕΛΦΟΤΗΤΑ ΜΑΝ¬ 
ΤΕΙΟΥ Η ΑΓΙΑ ΠΑΡΑΣΚΕΥΗ» την «ΕΚΚΛΗΣΙΑΣΤΙΚΗ 
ΕΠΙΤΡΟΠΗ» και τον «ΑΘΛΗΤΙΚΟ ΟΜΙΛΟ ΜΑΝΤΕΙΟΥ». 

3) Πόροι: 

α) Ετήσια επιχορήγηση από την Κοινότητα Μαντείου ύ¬ 
ψους 150.000 δρχ. 

β) Ετήσια επιχορήγηση απότην Νομαρχία Ιωαννίνων, το 
Νομαρχιακό Πρόγραμμα Δημοσίων Επενδύσεων, ή άλλα 
προγράμματα. 

γ) Έκτακτες επιχορηγήσεις ή παροχές από το κράτος, 
τους δημόσιους οργανισμούς, υπουργεία, τράπεζες κ.λπ. 
δ) Κάθε είδους συνδρομή, εισφορά, δωρεά, κληρονομιά, 
ε) Εισπράξεις απά αντίτιμο παροχής υπηρεσιών ή πραγ¬ 
μάτων. 

4) Εκπροσώπηση: 

Το Πνευματικό Κέντρο εκπροσωπείται στα Δικαστήρια 
και σε κάθε Αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

5) Κάλυψη δαπάνης; , , ^ 

Από τις διατάξεις της απόφασης αυτής προκαλειται δα¬ 
πάνη σε βάρος του προϋπολογισμού της Κοινότητας 
Μαντείου ύψους 150.000 δρχ. από τον Κ.Α. 212.3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ιωάννινα, 28 Αυγούστου 1996 
Με εντολή Γεν. Γραμ. Περιφ. Ηπείρου 
Ο Διευθυντής 
ΒΑΣ1Λ. ΧΗΤΑΣ 


Αριθ. 8814 , 

Κατάρτιση και Ψήφιση του Οργανισμού Εσωτερικής 
Υπηρεσίας του Συμβουλίου Περιοχής 5ης Εδαφι- 
κήςΠεριφέρειας Νομού Βοιωτίας. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ Λ/ΝΤΗ Ν. ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 48 του Ν. 2218/1994. 

2 Τις διατάξεις του άρθρου 34 του Ν. 2190/1994. 

3. Την 31943/1 6 / 1 2.7.1995 εγκύκλιο του Υπ. Εσ. -Λ.Δ.Α 

που αφορά ψήφιση Ο.Ε.Υ. Συμβουλίων Περιοχής. 

4 . Τις διατάξεις του άρθρου 12τουΝ. 1188/81 όπως αυ¬ 
τό αντικαταστάθηκε με τις όμοιες της παρ. 5 του άρθρου 
8 του Ν. 2307/1995 «Προσαρμογή νομοθεσίας αρμοδιό¬ 
τητας Υπουργείου Εσωτερικών στις διατάξεις για την 
Νομαρχιακή Αυτοδιοίκηση και άλλες διατάξεις». 

5. Την 6/1996 απόφαση του Διοικητικού Συμβουλίου του 
Συμβουλίου Περιοχής της 5ης Εδαφικής Περιφέρειας 
Νομού Βοιωτίας, περί καταρτίσεως και ψηφίσεως του 
Οργανισμού Εσωτερικής Υπηρεσίας αυτού. 

6 Την ΐ6/1996σύμφωνηγνωμοδότησητουΥπηρεσιακού 

Συμβουλίουτου άρθρου 37του Ν. 2190/94, αποφασίζουμε; 

Εγκρίνουμε την 6/1996 απόφαση του Διοικητικού 
Συμβουλίου Περιοχής της 5ης Εδαφικής Περιφέρειας 
του Νομού Βοιωτίας με την οποία καταρτίζεται - ψηφίζε¬ 
ται ο Οργανισμός Εσωτερικής Υπηρεσίας αυτού όπως 
παρακάτω: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΣΥΜΒΟΥΛΙΟΥ ΠΕΡΙΟΧΗΣ ΤΗΣ 5ης 

ΓΕΩΓΡΑΦΙΚΗΣ ΕΝΟΤΗΤΑΣ ΤΟΥ ΝΟΜΟΥ ΒΙΟΙΩΤΙΑΣ 

ΚΕΦΑΛΑΙΟ Α' 

ΑΡΜΟΔΙΟΤΗΤΕΣ ΚΑΙ ΔΙΑΡΘΩΣΗ ΤΟΥ Σ.Π. 

ΑΡΘΡΟ 1 

ΑΡΜΟΔΙΟΤΗΤΕΣ ΤΟΥ Σ.Π. 

Για την εκπλήρωση των σκοπών του το Σ.Π., από το 
Νόμο οι αρμοδιότητες του είναι: 

1. Η κατάρτιση των μεσοχρόνιων και ετήσιων Τοπικών 
Αναπτυξιακών Προγραμμάτων της περιοχής σύμφωνα με 
το Ν. 1622/86. 

2. Η συμμετοχή στη διαδικασία κατάρτισης των μεσο¬ 
χρόνιων Νομαρχιακών Αναπτυξιακών Προγραμμάτων με 
σχετικές προτάσεις. 

3. Η διαχείριση των χρηματοδοτήσεων απο το 
Πρόγραμμα Δημοσίων Επενδύσεων και από τους πόρους 
των προγραμμάτων της Ευρωπαϊκής Ενωσης που αφο¬ 
ρούν την περιοχή τους. 

4. Η υλοποίηση του Πολεοδομικού Σχεδιασμου στα 
πλαίσια των εγκεκριμένων Ζωνών οικιστικού Ελέγχου 
(Ζ.Ο.Ε.) ή των Ειδικών Χωροταξικών Μελετών και τήρηση 
των δεδομένωντου Κτηματολογίου της Περιοχής τους, ό¬ 
πως αυτά προκύπτουν από το συνολικό σχεδιασμό και την 
ολοκληρωμένη διαχείριση του Εθνικού Κτηματολογίου. 

5. Η παροχή οργανωτικής και διοικητικής υποστήριξής 
στους Ο.Τ.Α. μέλη του. 

6. Η μέριμνα για την εκτέλεση και λειτουργία διακοινοτι- 


κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

7. Η μέριμνα για την προστασία του περιβάλλοντος σε 
θέματα διακοινοτικής και διαδημοτικής σημασίας. 

8. Η αξιοποίηση των πλουτοπαραγωγικών πόρων δια- 
κοινοτικής και διαδημοτικής σημασίας. 

9. Η άσκηση όσων άλλων αρμοδιοτήτων ανατεθούν απο 
τους Ο.Τ.Α. Μέλη τους ή από την Νομαρχιακή 
Αυτοδιοίκηση. 

ΑΡΘΡΟ 2 

ΔΙΑΡΘΡΩΣΗ ΥΠΗΡΕΣΙΩΝ Σ.Π. 

1 . Τμήμα Προγραμματισμού. 

2. Τμήμα Διοικητικής - Οικονομικής Λειτουργίας. 

3. Τμήμα Τεχνικών Έργων, Πολεοδομίας, Κτηματο¬ 
λογίου και Περιβάλλοντος. 

ΑΡΘΡΟ 3 

ΤΜΗΜΑ ΠΡΟΓΡΑΜΜΑΤΙΣΜΟΥ 
Αρμοδιότητες του Τμήματος είναι ο σχεδιασμός του 
βραχυπρόθεσμου, μέσου και μακροπρόθεσμου Προ¬ 
γράμματος Ανάπτυξης του Συμβουλίου Περιοχής, ο 
προσδιορισμός των αναπτυξιακών στόχων της περιοχής, 
στα πλαίσιατωναναπτυξιακώνστόχωντου Νομού καιτης 
Περιφέρειας, η παρακολούθηση και η αξιολόγηση της έ¬ 
γκαιρης και αποδοτικής υλοποίησης όλων των προγραμ¬ 
ματισμένων δραστηριοτήτωντου Σ.Π. 

Ειδικότερα οι αρμοδιότητες του είναι: 

1. Η συμμετοχή στο σχεδιασμό του βραχυπρόθεσμου, 
του μέσου και μακροπρόθεσμου Προγράμματος Ανά¬ 
πτυξης του Σ.Π. και ιδιαίτερα στον προσδιορισμό των ανα¬ 
πτυξιακών στόχων της περιοχής στα πλαίσια του Νομαρ¬ 
χιακού και Περιφερειακού Αναπτυξιακού Σχεδιασμού. 

2. Η κατάρτιση και η εισήγηση του ετησίου Ανα¬ 
πτυξιακού Προγράμματος του Σ.Π. 

3. Η συγκέντρωση στοιχείων, η διερεύνηση των ανα¬ 
γκών, η κατάρτιση και εισήγηση του ετήσιου προϋπολογι¬ 
σμού εσόδων και εξόδων του Σ.Π. και η υποβολή του ε¬ 
γκαίρως αρμοδίως. 

4. Η εποπτεία της εφαρμογής του Προγράμματος 
Ανάπτυξης και η διενέργεια συνεχούς ελέγχου για την α¬ 
ποδοτικότερη και αποτελεσματικότερη υλοποίηση του. 

5. Η επεξεργασία των προτάσεων των κατοίκων και των 
φορέων της τοπικής κοινωνίας που έχουν σχέση με τους 
στόχους του Σ.Π. και η κατάρτιση ανάλογων εισηγήσεων- 
στοΔ.Σ. 

6. Η κατάρτιση σε συνεργασία με τους υπευθυνους των 

άλλων Τμημάτων αιτήσεων ένταξηςτου Σ.Π. σε Εθνικά και 
Ευρωπαϊκά Προγράμματα Ανάπτυξης ανάλογα με τους 
αναπτυξιακούς στόχους του Σ.Π. και η εποπτεία της υλο¬ 
ποίησης τους. , 

7. Μετά το πέρας κάθε δραστηριότητας / έργων / εκδη¬ 
λώσεων, η παρουσίαση γραπτής έκθεσης στον Διευθυντή 
και στον Πρόεδρο, με εκτιμήσεις και σχόλια για την αποτε- 
λεσματικότητα της συγκεκριμένης δραστηριότητας ιπην 
κάλυψη των αντίστοιχων αναγκών της τοπικής κοινωνίας. 

8. Η παρακολούθηση της πορείας εκτέλεσης του προϋ- 
πλογισμού Εσόδων - Εξόδων η εισήγηση της αναμόρφω¬ 
σης του, η εγγραφή νέων εσόδων και η χορήγηση συ¬ 
μπληρωματικών πιστώσεων. 

9. Η συγκέντρωση η επεξεργασία και η τήρηση στατι¬ 
στικών στοιχείων για την οικονομική, κοινωνική και πολιτι¬ 
στική κατάσταση στην περιοχή. 

10. Η παρακολούθηση των προγραμμάτων που αφο- 
ρούντην κοινωνική και πολιτιστική ανάπτυξη και βελτίωση 
της ποιότητας ζωής. 

11. Η διαχείριση των χρηματοδοτήσεων απο το 
Πρόγραμμα Δημοσίων Επενδύσεων και απότους πόρους 
των προγραμμάτων της Ευρωπαϊκής Ένωσης που αφο¬ 
ρούν την περιοχή. 

12. Η αξιοποίηση των πλουτοπαραγωγικών πόρων δια- 
κοινοτικών και διαδημοτικής σημασίας. 

ΑΡΘΡΟ4 

ΤΜΗΜΑΔΙΟΙΚΗΤΙΚΗΣ-ΟΙΚΟΝΟΜΙΚΗΣ ΛΕΙΤΟΥΡΓΙΑΣ 

Αρμοδιότητες του Τμήματος είναι η Γραμματειακή υπο¬ 
στήριξη και τα Οικονομικά του Σ.Π., τα αφορώντα στο 
Προσωπικό, καθώς και κάθε δραστηριότητα (παροχή υ¬ 
πηρεσίας) που αποβλέπει στην αναβάθμιση της ποιότη¬ 
τας ζωής. 

Ειδικότερα οι αρμοδιότητες του είναι: 

1. Η διοικητική μέριμνα του Σ.Π. 

2. Η διοικητική και οικονομική υποστήριξη των Ν.Π.Δ.Δ. 
του Σ.Π. 

3. Η τήρηση των διαδικασιών και του αρχείου που έχουν 
σχέση με τα θέματα προσωπικού του Σ.Π. 

4.0 έλεγχος και η τήρηση των διαδικασιών οικονομικού 
προγραμματισμού και ελέγχου του Σ.Π. 

5. Ο έλεγχος και η τήρηση των διαδικασιών βεβαίωσης 
των κάθε φύσης εσόδωντου Σ.Π. 

6. Η τήρηση διαδικασιών ελέγχου των δαπανώντου Σ.Π. 

7. Η διαχειριστική παρακολούθηση της περιουσίας του 
Σ.Π. 

8. Ο έλεγχος και η τήρηση των διαδικασιών εισπράξεων 
-πληρωμών. 

9. Η έλεγχος και η τήρηση των διαδικασιών λογιστικής 
απεικόνισης των οικονομικών πράξεων. 

Το αντικείμενο του τμήματος υλοποιείται με την δρα- 
στηριοποίηση των παρακάτων ενοτήτων: 

4.1. ΔΙΟΙΚΗΤΙΚΟ 

4.1.1. Γραμματεία Προέδρου. 

1. Δακτυλογραφεί, αναπαράγει, διεκπεραιώνει και αρ¬ 
χειοθετεί την προσωπική αλληλογραφία και τις αποφά¬ 
σεις του Προέδρου. 

2. Ρυθμίζει τις συναντήσεις και τις επικοινωνίες του 
Προέδρου. 

3. Τηρεί το προσωπικό αρχείο των εγγράφων του 
Προέδρου. 

4. Τηρεί τα πρακτικά των συναντήσεων ή των συμβου¬ 
λίων στα οποία μετέχει ο Πρόεδρος. 

5. Συγκεντρώνει τα στοιχεία ή τα έγγραφα που πρέπει 
να υπογραφούν από τον Πρόεδρο και μεριμνά για την υ¬ 
πογραφή και διεκπεραίωση τους. 

6. Τηρεί αρχείο αποφάσεων Προέδρου. 

4.1.2. Γ ραμματεία Διοικητικού Συμβουλίου. 

1. Ενημερώνει τα μέλη του Δ.Σ. για τα θέματα και το χρό¬ 
νο / τόπο κάθε συνεδρίασης. 

2. Μεριμνά για την συγκέντρωση, αναπαραγωγή, και α¬ 
ποστολή στα μέλη του Δ.Σ. των διαφόρων εισηγήσεων και 
γενικά του ενημερωτικού υλικού που αντιστοιχεί στα θέ¬ 
ματα των Συνεδριάσεων, 

3. Τηρεί τα πρακτικά κατά την διάρκεια των συνεδριά¬ 
σεων. 

4. Τηρεί αρχείο πρακτικών και αποφάσεωντου Δ.Σ. 

5. Δακτυλογραφεί/αναπαράγει τις αποφάσεις του Δ.Σ. 
και φροντίζει για την αποστολή τους στην Περιφερειακή 
Διοίκηση. 

6. Ενημερώνει τις Υπηρεσίες του Σ.Π. για τις εγκεκριμέ¬ 
νες αποφάσεις του Δ.Σ. 

7. Μεριμνά για τον χώρο των συνεδριάσεων, την καλή 
λειτουργία των εγκαταστάσεων, την ύπαρξη κατάδηλων 
μέσων κ.τ.λ. 

8. Τηρεί αρχείο Εκπροσώπων του Σ.Π. σε διάφορους 
φορείς και όργανα και φροντίζει για την αποστολή στοι¬ 
χείων προς τους εκπροσώπους αυτούς, για την επικοινω¬ 
νία, παραλαβή και εσωτερική διεκπεραίωση των εκθέσε¬ 
ων των εκπροσώπων προς το Σ.Π. 


4.1.3. Γραμματεία Υπηρεσιών του Σ.Π. 

1. Τηρεί ιδιαίτερο πρωτόκολλο εισερχομένων - εξερχο- 
μένων εγγράφων τα οποία διεκπεραιώνονται στις αρμό¬ 
διες υπηρεσίες. 

2. Παρακολουθεί όλη την δραστηριότητα του Σ.Π. 

3. Δακτυλογραφεί και διεκπεραιώνει την αλληλογραφία 
των υπηρεσιών του Σ. Π. 

4. Φροντίζει για την δημοσίευση των διακηρύξεων και 
των ανακοινώσεων των υπηρεσιώντου Σ.Π. 

5. Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

Επιμελείται της καθημερινής αποδελτίωσης του τύπου. 

4.1.4. Δημοσιότητα - Δημόσιες Σχέσεις. 

1. Επεξεργάζεται, καταρτίζει, εισηγείται και εκτελεί τα 
προγράμματα προβολής του έργου και των υπηρεσιών 
πουπαρέχειτοΣ.Π. 

2. Σχεδιάζει, εισηγείται και εφαρμόζει τα προγράμματα 
ενημέρωσης των πολιτών για τις επιδιώξεις, τους στό¬ 
χους και υπηρεσίες του Σ.Π. με γενικό στόχο την δραστη- 
ριοποίηση των πολιτών για την προώθηση των τοπικών 
συμφερόντων. 

3. Σχεδιάζει, εισηγείται και εφαρμόζει τα προγράμματα 
ενημέρωσης των επισκεπτών της περιοχής. 

4. Επιμελείται των ενημερωτικών εκδόσεων ή εκπομπών 
του Σ.Π. στα Μ.Μ.Ε. 

5. Ασχολείται με την οργανωτική προετοιμασία και ορ¬ 
γανωτική υποστήριξη ενημερωτικών συνεδρίων, συνελεύ¬ 
σεων, εορτών, δεξιώσεων και γενικά εκδηλώσεων του Σ.Π. 

6. Τηρεί το πληροφοριακό αρχείο δημοσιεύσεων ή εκ¬ 
πομπών που αφορούν το Σ.Π. καθώς και των σχετικών α¬ 
παντήσεων. 

4.1.5. Διοικητική υποστήριξη των Ν.Π.Δ.Δ. του Σ.Π. 
Ασχολείται με την εκτέλεση των λειτουργιών διοικητι¬ 
κής υποστήριξης (τήρη^ αρχείων, γραμματειακή υπο¬ 
στήριξη, πρακτικά, ενημέρωση Προέδρου Δ.Σ. κ.τ.λ.) που 
είναι αναγκαίες για την λειτουργία των Ν.Π.Δ.Δ. του Σ.Π. 
Συνεργασία με τις Διοικητικές Υπηρεσίες των Ν.Π.Δ.Δ., 
και το γραφείο Οικονομικών Υπηρεσιών για θέματα οικο¬ 
νομικής διαχείρησηςτων Ν.Π.Δ.Δ. 

4.2.0ΙΚΟΝΟΜΙΚΟ 

4.2.1. Οικονομικός Προγραμματισμός και Πληροφόρηση. 

1. Παρακολουθεί την πορεία των εσόδων και των εξό¬ 
δων και ενημερώνει εγκαίρως τις αρμόδιες υπηρεσίες για 
την σύνταξη εκθέσεων δαπανών και εσόδων, όταν οι ε¬ 
γκεκριμένες απορροφώνται. 

2. Τηρεί αρχείο ετήσιων Απολογισμών Εσόδων - Εξόδων 
του Σ.Π. σύμφωνα με τα απολογιστικά στοιχεία που συ¬ 
ντάσσει το Ταμείο. 

3. Παρακολουθεί την πορεία Εσόδων - Εξόδωντου προ¬ 
ϋπολογισμού και εισηγείται την σωστή κατανομή των πι¬ 
στώσεων και την απορρόφηση των δαπανών για την εκτέ¬ 
λεση των έργων, προμηθειών, καθώς και την κίνηση του 
χρέους και της περιουσίας γενικά. 

4. Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Σ.Π. 
και είναι χρήσιμα για τις προβλέψεις του προϋπολογι¬ 
σμού. 

5. ΠαρακολουθείταεγκεκριμέναδάνειατουΣ.Π. και τη¬ 
ρεί πίνακες ετησίων τοκοχρεωλυτικών δόσεων για κάθε 
περίπτωση ενημερώνοντας πάντοτε το Ταμείο του Σ.Π. 

6. Εισηγείται την αναμόρφωση του προϋπολογισμού με 
την εγγραφή νέων εσόδων και την χορήγηση συμπληρω¬ 
ματικών πιστώσεων. 

7. Συνεργάζεται με άλλες ενότητες για την τήρηση δια¬ 
δικασιών αμφίδρομης ενημέρωσης και ροής οικονομικών 
πληροφοριών που σχετίζονται με την εκτέλεση του προϋ¬ 
πολογισμού και τις αναθεωρήσεις του. 

4.2.2. Διαχείριση Περιουσίας Σ.Π. 

1. Τηρεί αρχείο ακίνητης περιουσίας του Σ.Π. 

2. Επιμελείται τις ασφαλίσεις των κινητών και ακινήτων 
του Σ.Π. 

3. Μεριμνεί για την αξιοποίηση και εκμετάλευση της α¬ 
κίνητης περιουσίας του Σ.Π. (μισθώσεις, κατάρτιση σχετι¬ 
κών συμβάσεων κ.τ.λ.). 

4. Τηρεί αρχείο κληροδοτημάτων προςτο Σ.Π. και μερι¬ 
μνά για την αξιοποίησή τους. 

5. Τηρεί τις διαδικασίες που σχετίζονται με τις δωρεές 
προς το Σ.Π. 

4.2.3. Έλεγχος Εσόδων - Εξόδων 

1. Παραλαμβάνει τα κάθε φύσης παραστατικά που α¬ 
παιτούνται κατά, περίπτωση για την πληρωμή των οφει- 
λώντου Σ.Π. στους αντίστοιχους δικαιούχους. 

2. Φροντίζει για την υπογραφή των χρηματικών ενταλ¬ 
μάτων απότον Πρόεδρο και την αρχειοθέτηση τους μετά 
δικαιολογητικά τους. 

3. Συσχετίζει κάθε δαπάνη μετυχόνπροηγούμενη όμοια 
και παρακολουθεί την ύπαρξη σχετικής πίστωσης για την 
δυνατότητα έκδοσης Χ.Ε.Π. 

4. Παρέχει κάθε είδους στοιχεία που ζητούνται από 
Δημόσιες Υπηρεσίες, σύμφωνα με τις διατάξεις που ισχύ¬ 
ουν εκάστοτε. 

5. Ασχολείται με την οικονομική διαχείριση και λογιστι¬ 
κή παρακολούθηση των προγραμμάτων της Ευρωπαϊκής 
Ένωσης. 

6. Συγκεντρώνει τα στοιχεία για την εξακρίβωση των υ¬ 
πόχρεων και του ύψους των χρηματικών υποχρεώσεων 
προς το Σ.Π. των φυσικών προσώπων ή κάθε είδους επι- 
χειρήσεωντης περιοχής, για φόρους, εισφορές, τέλη, δι¬ 
καιώματα που περιοδικά πρέπει να καταβάλλονται στο 
Σ.Π. με βάση τις ισχύουσες κάθε φορά διατάξεις της νο¬ 
μοθεσίας. 

7. Δημιουργεί και τηρεί αρχεία υπόχρεων για την κατα¬ 
βολή των επιμέρους ποσών που αποτελούν τακτικά έσο¬ 
δα του Σ.Π. 

8. Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες Υπηρεσίες και εκδίδει τα α¬ 
ποδεικτικά παραλαβής εισπρακτέων εσόδων. 

9. Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, ελέγχοτων διπλότυπων εισπρά¬ 
ξεων, παραλαμβάνει τις εισπράξεις κ.τ.λ. 

10. Εκδίδει τα γραμμάτια είσπραξης των διαφόρων ε¬ 
σόδων. 

11. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

12. Επεξεργάζεται τα στοιχεία και διενεργεί περιοδι¬ 
κούς υπολογισμούς του ύψους των οφειλόμενων ποσών 
κατά κατηγορία προσόδου και υπόχρεο. 

13. Μεριμνά για την ενημέρωση των υποχρέων για την 
καταβολή των οφειλόμενων ποσών και μεριμνά για την 
τήρηση των διαδικασιών που ισχύουν για τις προσφυγές 
των υποχρέων όταν αμφισβητούντο ύψος των οφειλόμε¬ 
νων ποσών. 

14. Οριστικοποιείτους βεβαιωτικούς καταλόγους μετά 
την ολοκλήρωση των διαδικασιών των τυχόν προσφυγών 
για την εκτέλεση των αντιστοίχων εισπράξεων. 

15. Ασχολείται με την προμήθεια πάσης φύσεως υλικού, 
εκτός του υλικού των έργων που είναι απαραίτητο για τις 
υπηρεσίες του Σ.Π. και προσπαθεί να επιτυγχάνρ την 
συμφερότερη τιμή με την παρακολούθηση των τιμών της 
αγοράς, χωρίς να παραγνωρίζει την ποιότητα του προς 
προμήθεια υλικού. 


16. Μεριμνά για την έκδοση των σχετικών εντολών προ¬ 
μηθειών, την σύνταξη πρωτοκόλλων παραλαβής πάσης 
φύσης υλικού των έργων και την υπογραφή τους από τις 
αντίστοιχες Επιτροπές παραλαβής, και την φύλαξή του. 

17. Διενεργεί κάθε πράξη σχετική με τη διαχείριση του 
υλικού, τη φύλαξη του και τη διάθεση του βάσει διατακτι¬ 
κών της αρμόδιας υπηρεσίας. 

18. Μεριμνά για την έγκαιρη ανανέωση των υλικών που 
πρόκειται να εξαντληθούν. 

19. Διεξάγει δημοπρασίες ή πρόχειρους διαγωνισμούς, 
μεριμνά για την δημοσίευση στον ημερήσιο τύπο των ό¬ 
ρων διακύρηξης με καθορισμό της ημερομηνίας διεξα¬ 
γωγής της δημοπρασίας. 

20. Συντάσσει συμβάσεις με τους προμηθευτές, μερι¬ 
μνά για την κοινοποίηση τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα σε ορισμένες προθεσμίες και 
την επιβολή ποινικής ρήτρας σε περίπτωση εκπροθέσμων 
παραδόσεων όπως καθορίζεται στις συμβάσεις ή τις δια¬ 
κηρύξεις. 

21. Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των υπηρεσιώντου Σ.Π. 
και επιβλέπει την σωστή αποτελεσματική λειτουργία των 
εγκαταστημένων υπολογιστών στις υπηρεσίες αυτές. 

4.2.4. Θέματα Προσωπικού - Μισθοδοσίας. 

1. Είναι υπεύθυνο για την εφαρμογή όλων των Νόμων 
και Διαταγμάτωνπου αφορούν στο πάσης φύσης προσω¬ 
πικό του Σ.Π. και ασκεί τις αρμοδιότητες που απορρέουν 
από τον Νόμο 1188/81. 

2. Διαχειρίζεται τις διαδικασίες που αφορούν πρόσλη¬ 
ψη, απόλυση, προαγωγή, παραίτηση, τοποθέτηση, μετα¬ 
κίνηση, απόσπαση, μετάταξη κ.τ.λ. του προσωπικού του 
Σ.Π. με οποιαδήποτε σχέση εργασίας, σύμφωνα με τις ε¬ 
κάστοτε ισχύουσες διατάξεις. 

3. Τηρεί Μητρώο, ευρετήριο και τους ατομικούς φακέλ- 
λους του μόνιμου και με σχέση εργασίας Ιδιωτικού 
Δικαίου προσωπικού. 

4. Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για την σύνταξη των μισθοδοτικών καταστάσεων. 

5. Εφαρμόζει το Πειθαρχικό Δίκαιο. 

6. Διαχειρίζεται τις διαδικασίες ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του Σ. Π., με οποιαδήποτε σχέση ερ¬ 
γασίας, σύμφωνα με τις εκάστοτε ισχύουσες διατάξεις. 

7. Φροντίζει για την ορθολογική κατανομή του προσω¬ 
πικού ώστε να λειτουργούν εύρρυθμα οι Υπηρεσίες. 

8. Παρακολουθεί την μισθοδοτική κατάσταση όλωντων 
εργαζομένων στο Σ. Π. και εκδίδει τις σχετικές βεβαιώσεις 
και πιστοποιητικά όποτε ζητούνται. 

9. Συγκεντρώνει στοιχεία μεταβολώντου προσωπικού ή 
αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Σ.Π. με οποιαδήποτε 
σχέση εργασίας, που αντιστοιχούν και έχουν επίδραση 
στην καταβολή των αμοιβών τους. 

10. Τηρεί αρχείο καταβληθέντων αμοιβών στο προσωπικό 
του Σ.Π. και εκδίδει τις αντίστοιχες βεβαιώσεις αποδοχών. 

4.2.5. Εισπράξεις - Πληρωμές - Ταμείο 

1. Παραλαμβάνειτα χρηματικά εντάλματα πληρωμών και 
διενεργεί τις πληρωμές προς τους δικαιούχους μετά τον έ¬ 
λεγχο τωντυχόν εκπρόθεσμων δικαιολογητικώνπου ορίζει 
ο Νόμος ότι πρέπει να προσκομίζουν οι δικαιούχοι (π.χ. φο¬ 
ρολογική ενημερότητα στην περίπτωση των εταίρων κ.λπ.). 

2. Καταγράφει τις διενεργούμενες πληρωμές σύμφωνα 
με τις ισχύουσες διατάξεις και σχετική ενημέρωση του 
Σ.Π. 

3. Διενεργεί εισπράξεις αντίστοιχων οφειλών προς το 
Σ.Π. Εκδίδει αντίστοιχα γραμμάτια είσπραξης και ρημε- 
ρώνει σχετικά το περιοδικό αρχείο οφειλετών κατά οφει¬ 
λέτη. Τηρεί τις διαδικασίες παρακολούθησης ελέγχου 
των Εισπρακτόρωντου. 

4. Καταγράφει τις διενεργούμενες εισπράξεις σύμφωνα 
μετις ισχύουσες διατάξεις και σχετική ενημέρωση του Σ.Π. 

5. Παρακολουθεί την πραγματοποίηση των υποχρεώ¬ 
σεων των οφειλετών προς το Σ.Π. και ενημερώνει το 
Λογιστήριο για τις καθυστερούμενες οφειλές. 

6. Μεριμνά για την απόδοση των κάθε φύσεως κρατή¬ 
σεων υπέρ τρίτων που αντιστοιχούν στα επιμέρους ε¬ 
ντάλματα πληρωμής. 

7. Καταρτίζει τις περιοδικές καταστάσεις προς πληρω¬ 
μή και των πληρωθέντων εξόδων. 

8. Παραλαμβάνειτους βεβαιωτικούς καταλόγουςτωνυ- 
ποχρέων και των αντίστοιχων οφειλομένων στο Σ.Π, πο¬ 
σών κατά κατηγορία προσόδου από τον Τομέα Ελέγχου 
Εσόδων. Εκδίδει και μεριμνά για την κοινοποίηση ατομι¬ 
κών ή ειδικών προσκλήσεων προς τους οφειλέτες του 
Σ.Π. 

9. Ενημερώνει το περιοδικό αρχείο οφειλετών κατά ο¬ 
φειλέτη όπου αναγράφονται τα οφειλόμενα ποσά ανά κα¬ 
τηγορία προσόδου. 

10. Τηρεί τις διαδικασίες, αρχεία και γενικά λογαρια- 
σμούςτου λογιστικού συστήματοςτου Σ.Π. που αφορούν 
τα εισπρακτέα και τα πραγματοποιηθέντα έσοδα του 
σύμφωνα με τις ισχύουσες διατάξεις. 

11. Καταρτίζειτις περιοδικές καταστάσεις εισπρακτέων 
εσόδων. 

12. Τηρεί το φυσικό ταμείο στα γραφεία του Σ.Π. 
Διενεργεί χρηματικές δοσοληψίες με τις Τράπεζες. 

13. Τηρεί αρχείο κάθε είδους παραστατικά και αντίστοι¬ 
χα δικαιολογητικά που χρησιμοποιούνται για την ενημέ¬ 
ρωση του λογιστικού συστήματοςτου Σ.Π. Παρέχει κάθε 
είδους στοιχεία που ζητούνται από Δημόσιες / Ελεγκτικές 
υπηρεσίες σύμφωνα με τις διατάξεις που ισχύουν εκά- 
στοτε. 

4.2.6. Παροχή Υπηρεσιών προς τους Πολίτες. 

1. Παρακολουθεί, μελετά και αναλύει στατιστικά στοι¬ 
χεία των υπηρεσιών του Σ.Π. 

2. Παρέχει πληροφορίες, πίνακες και ότι άλλο στατιστι¬ 
κό στοιχείο ήθελε ζητήσει. 

3. Παρέχει υπηρεσίες που αφορούν στην αστική και δη¬ 
μοτική κατάσταση των πολιτών. 

4. Παρέχει υπηρεσίες που αφορούντην καθαριότητα. 

5. Παρέχει υπηρεσίες που αφορούν την μεταφορά μα¬ 
θητών με σχολικά λεωφορεία. 

6. Παρέχει υπηρεσίες που αφορούν στην διοργάνωση 
πολιτιστικών εκδηλώσεων κ.λπ. 

7. Παρέχει υπηρεσίες που αφορούν στην χορήγηση α¬ 
δειών λειτουργίας καταστημάτων κ.λπ. 

8. Ενημερώνει τους πολίτες για τα δικαιώματα τους και 
τις ενέργειες που απαιτούνται για την διεκπεραίωση των 
υποθέσεων τους και τους εφοδιάζει με τα απαραίτητα 
πληροφοριακά στοιχεία και τα διαθέσιμα έντυπα που έ¬ 
χουν θέσει στη διάθεση του οι Δημόσιες Υπηρεσίες και οι 
Ο.Τ.Α. μέλη του. 

9. Κατευθύνει τους πολίτες στην διεκπεραίωση των υ¬ 
ποθέσεων τους, και τους συμβουλεύει για την καλύτερη 
αντιμετώπιση των προβλημάτων τους. 

10. Κατευθύνει και οργανώνει την επικοινωνία των πολι¬ 
τών μετις Υπηρεσίες του Σ.Π. 

11. Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. καιτη 


λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

12. Διαθέτει ενημερωτικά φυλλάδια, οδηγίες, έντυπα 
κ.λπ. 

4.2.7. Οικονομική Διαχείριση των Ν.Π.Δ.Δ. του Σ.Π. 

Εκτελεί τις λειτουργίες οικονομικής διαχείρισης 
(πρ/σμού, απολογισμοί, λογιστική εσόδων/εξόδων, τα¬ 
μείο) που είναι αναγκαίες για την λειτουργία των Ν.Π.Δ.Δ. 
του Σ.Π. 

Συνεργασία μετις διοικήσεις και τις υπηρεσίες υποστή¬ 
ριξης των Ν.Π.Δ.Δ. 

ΑΡΘΡΟ 5 

ΤΜΗΜΑ ΤΕΧΝΙΚΩΝ ΕΡΓΩΝ, ΠΟΛΕΟΔΟΜΙΑΣ, 
ΚΤΗΜΑΤΟΛΟΓΙΟΥ ΚΑΙ ΠΕΡΙΒΑΛΛΟΝΤΟΣ 

Αρμοδιότητες του τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστι¬ 
κή ανάπτυξη της περιοχής καθώς και η μελέτη, εκτέλεση 
και συντήρηση έργων τοπικού επιπέδου. 

Ειδικότερα οι αρμοδιότητέςτου είναι: 

1. Η υλοποίηση του Πολεοδομικού Σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ήτων Ειδικών Χωροταξικών Μελετών και τήρηση 
των δεδομένων του Κτηματολογίου της περιοχής τους, 
όπως αυτά προκύπτουν από το συνολικό σχεδίασμά και 
την ολοκληρωμένη διαχείριση του Εθνικού Κτημα¬ 
τολογίου. 

2. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

3. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

4. Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη τους. 

Το αντικείμενο του τμήματος υλοποιείται με την δρα- 
στηριοποίηση των παρακάτω διοικητικών ενοτήτων: 

5.1. Γραφείο υποστήριξης του Τμήματος. 

5.1.1. Διοικητική Υποστήριξη - Τεκμηρίωση Τεχνικών και 
Οικονομικών Στοιχείων. 

1. Συγκεντρώνει υλικό και τηρεί τεχνικό φυσικό αρχείο 
(π.χ. σε φακέλλους) έργων του Τμήματος σε τρία επίπε¬ 
δα: 

- Προγραμματιζόμενα έργα 

- Υπό εκτέλεση έργα 

- Αποπερατωθέντα 

Στο αρχείο περιλαμβάνονται κάθε φύσης έγγραφα, έ¬ 
ντυπα, αλληλογραφία, παραστατικά, μελέτες, σχέδια 
κ.λπ. που προγραμματίζει, εκτελεί ή έχει αποπερατώσει 
το Τμήμα. 

2. Τηρεί τεχνική βιβλιοθήκη και αρχείο τεχνικής νομοθε¬ 
σίας. 

3. Τηρεί τεχνικό πληροφοριακό αρχείο έργων του 
Τμήματος. 

4. Τηρεί κοστολογικό αρχείο έργων του Τμήματος. Στο 
αρχείο τηρούνται κάθε είδους δαπάνες και αναλώσεις 
που αντιστοιχούν στην εκτέλεση καθ’ εντός από τα έργα 
του Τμήματος. Συνεργασία μετις οικονομικές Υπηρεσίες. 

5. Τηρεί αρχείο προγραμμάτων έργωντου τμήματος. 

6. Τηρεί αρχείο διατιθεμένων μέσων και ανθρωπίνου δυ¬ 
ναμικού του Τμήματος, και κατανομής στις επί μέρους 
δραστηριότητες και έργα αυτού. 

7. Παρέχει πληροφορίες προς τις υπόλοιπες υπηρεσίες 
του Σ.Π. κατά περίπτωση ή με συστηματικό τρόπο, για την 
πορεία εξέλιξης των έργωντου Τμήματος από χρονικής 
οικονομικής και κοστολογικής άποψης. 

8. Εξάγει περιοδικές στατιστικές καταστάσεις που αφο¬ 
ρούν την εκτέλεση των έργων καθώς και την αξιοποίηση 
των διατιθεμένων τεχνικών μέσων και του τεχνικού προ¬ 
σωπικού. 

9. Παρέχει γραμματειακές υπηρεσίες στο Τμήμα. 

10. Χειρίζεται τον μηχανογραφικό εξοπλισμό που είναι 
αναγκαίος για την αποδοτική εκτέλεση των δραστηριοτή¬ 
των του Τμήματος. 

11. Εκτελεί κάθε σχεδιαστική εργασία για τις ανάγκες 
του Τμήματος. 

5.1.2. Προμήθειες 

1. Ετοιμάζει τις Ετήσιες Προμήθειες σε συνεργασία με 
τις λοιπές υπηρεσίες του Σ.Π. 

2. Συγκεντρώνει τις αιτήσεις εκδήλωσης αναγκών προ¬ 
μήθειας ειδών από τις επί μέρους διοικητικές ενότητες 
του Σ.Π. 

3. Τηρεί τις διαδικασίες για την έγκριση της σκοπιμότη¬ 
τας κάθε προμήθειας καιτων διαδικασιών για την κατακύ- 
ρωση των προς προμήθεια ειδών σε συγκεκριμένους 
προμηθευτές. 

4. Παρακολουθεί την εκτέλεση κάθε παραγγελίας μέχρι 
και της παραλαβής των παραγγελθέντων ειδών. 

5. Φροντίζει για την σύσταση και υποστήριξη της λει¬ 
τουργίας επιτροπών με μέλη από τον πολιτικό ή υπηρε¬ 
σιακό μηχανισμό του Σ.Π. που συστήνονται για την κα¬ 
τάρτιση προδιαγραφών, τη διενέργεια διαγωνισμών, τη 
λήψη και αξιολόγηση προσφορών, την παραλαβή των πα- 
ρεγγελόμενων ειδών. 

6. Ετοιμάζει περιοδικούς απολογισμούς προγραμμά¬ 
των προμηθειών ή απολογισμών κατά περίπτωση προμη¬ 
θειών. 

7. Φροντίζει για την τήρηση των διαδικασιών χαρακτη¬ 
ρισμού υλικών/εξοπλισμούς άχρηστων ή υλικών που πλε¬ 
ονάζουν και τήρηση των διαδικασιών καταστροφής, απο¬ 
μάκρυνσης ή εκποίησης των υλικών αυτών. 

8. Διενεργεί έρευνα αγοράς γιατηντεκμηρίωση της δια¬ 
θεσιμότητας των ειδών που ενδιαφέρουν το Σ.Π. και τη 
λήψη στοιχείων τιμών προμήθειας. 

5.2. Γραφείο Τεχνικών Μελετών και Έργων 

5.2.1. Εκπόνηση Μελετών και Εκτέλεση Έργων 

1. Προσδιορίζει τους ετήσιους και μακροπρόθεσμους 
στόχους εκτέλεσης νέων τεχνικών έργων στην περιοχή 
του Σ.Π. και εκτέλεσης εργασιών συντήρησης της υφι¬ 
στάμενης κοινόχρηστης υποδομής. Προγραμματίζει τις 
ετήσιες μεσοπρόθεσμες μελέτες καιτις κατασκευές νέων 
έργων και συντηρήσεων που αναλαμβάνει το Τμήμα και 
καθορίζει τις προϋποθέσεις υλοποίησης (χρονοδιάγραμ¬ 
μα, τεχνικός εξοπλισμός, ανθρώπινο δυναμικό, πόροι, 
κ.λπ.). 

2. Εισηγείται για την σκοπιμότητα ανάθεσης συγκεκρι¬ 
μένων τεχνικών έργων σε τρίτους εκτός του Σ.Π. (προμε¬ 
λέτες, προκαταρκτικές μελέτες, οριστικές μελέτες, μελέ¬ 
τες εφαρμογής). Καταρτίζει προδιαγραφές μελετών και 
τηρεί τις διαδικασίες ανάθεσης συγκεκριμένων μελετών 
σε τρίτους (σύνταξη διακηρύξεων τευχών προδιαγρα¬ 
φών, αξιολόγηση εκδηλώσεων ενδιαφέροντος, εισήγηση 
σχετικών αποφάσεων, σύνταξη συμβάσεων κ.λπ.). 

3. Παρακολουθεί την εκπόνηση μελετών τεχνικών έρ¬ 
γων που ανατίθεται σε τρίτους, τηρεί τις διαδικασίες πα¬ 
ρακολούθησης ελέγχου και παραλαβής μελετών από ποι¬ 
οτική και συμβατική άποψη. 

4. Συντάσσει τεχνικές μελέτες είτε για έργα που θα ε- 
κτελεσθούν με αυτεπιστία είτε για έργα που θα ανατε¬ 
θούν σετρίτους, στις περιπτώσεις που αποφασίζεται η εκ¬ 
πόνηση μελετών από τις Υπηρεσίες του Σ.Π. 

5. Εισηγείται για την σκοπιμότητα ανάθεσης της κατα¬ 
σκευής τεχνικών έργων σε τρίτους. Καταρτίζει τις προ¬ 
διαγραφές των τεχνικών έργων σε τρίτους (δημοπρατή- 


σεις, αξιολόγηση προσφορών, εισήγηση σχετικών απο¬ 
φάσεων σύνταξη συμβάσεων κ.λπ.). 

6. Επιβλέπει την εκτέλεση των έργων που γίνονται είτε 
με αυτεπιστία είτε από τρίτους. Τηρείτις διαδιακασίες πα¬ 
ρακολούθησης και ελέγχου εκτέλεσης και παραλαβής τε¬ 
χνικών έργων και ποιοτικής, ποσοτικής και συμβατικής ά¬ 
ποψης. 

7. Φροντίζει για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

8. Συντάσσει τις τεχνικές προδιαγραφές για την προμή¬ 
θεια μηχανημάτων, τεχνικού εξοπλισμού ή υλικών για τις 
ανάγκες του Σ.Π. 

9. Παρακολουθεί την πορεία της εξέλιξης των προ¬ 
γραμμάτων. 

10. Παρακολουθεί τα προγράμματα χρήσης/αξιοποίη- 
σης και της κατανομής των τεχνικών μέσων και του αν¬ 
θρώπινου δυναμικού του Τμήματος. Εισηγείται για τη λή¬ 
ψη αποφάσεων που στοχεύουν στη βελτίωση της αξιο¬ 
ποίησης και της απόδοσης των διατιθεμένων τεχνικών 
μέσων και προσωπικού. 

5.2.2. Πολεοδομικός Σχεδιασμός - Κτηματολόγιο 

1. Συγκεντρώνει τα στοιχεία, πραγματοποιεί επί τόπου 
διερεύνηση και καταγραφή αδυναμιών και δομημένου 
χώρου στην εδαφική περιφέρεια που έχουν σχέση με τα 
θέματα: 

- Ρυθμιστικός - Πολεοδομικός - Ρυμοτομικός 
Σχεδιασμός 

- Οικιστικός Σχεδιασμός 

- Κυκλοφοριακός και Συγκοινωνιακός Σχεδιασμός 

- Κτίσματα αρχιτεκτονικής δομής. 

2. Τεκμηριώνει τις προηγούμενες αδυναμίες και τηρεί 
σχετικό αρχείο. 

3. Επεξεργάζεταιτα στοιχεία που συγκεντρώνονται/κα- 
ταγράφονται στα πλαίσια των αρμοδιοτήτων του γραφεί¬ 
ου, σχεδιάζει και εισηγείται προγράμματα επεμβάσεων 
του Σ.Π. για την βελτίωση της κατάστασης όσον αφορά 
πολεοδομικά, ρυμοτομικά, οικιστικά, κυκλοφοριακά και 
συγκοινωνιακά θέματα. 

4. Στα πλαίσια των προηγούμενων προγραμμάτων, εκ¬ 
πονεί μελέτες που αφορούν: 

-Την πολεοδομική και οικιστική ανάπτυξη της εδαφικής 
περιφέρειας με την τροποποίηση/επέκταση του αντίστοι¬ 
χου σχεδίου. 

- την αρχιτεκτονική μορφή και ανάδειξη κτιρίων ή μνη¬ 
μείων. 

-την κυκλοφορία και στάθμευση των οχημάτων. 

5. Εισηγείται την ανάθεση σε τρίτους και επιβλέπει την 
εκπόνηση ανάλογων μελετών που εκπονούνται από τρί¬ 
τους. 

6. Συνεργάζεται με αντίστοιχου αντικειμένου Νο¬ 
μαρχιακές ή Κεντρικές Υπηρεσίες και φορείς για την από 
κοινού ρύθμιση θεμάτων πολεοδομικού, κυκλοφοριακού 
και συγκοινωνιακού σχεδιασμού που απασχολούν την ε¬ 
δαφική περιφέρεια και την ανάπτυξη αντίστοιχων κοινών 
προγραμμάτων. 

7. Εισηγείται αποφάσεις, ρυθμίσεις και προγράμματα ε¬ 
φαρμογής, με βάση τα συμπεράσματα και αποτελέσματα 
των σχετικών μελετών, για την βελτίωση των πολεοδομι- 
κών και ρυμοτομικών, οικιστικών, κυκλοφοριακών και συ¬ 
γκοινωνιακών προβλημάτων της εδαφικής περιφέρειας. 

8. Εκτελεί εργασίες για την εφαρμογή του σχεδίου πό¬ 
λης ή των εκτός σχεδίου αδειών επί του εδάφους (καθο¬ 
ρισμός οικοδομικών γραμμών, σύνταξη και έλεγχος το- 
πογραφικών διαγραμμάτων κ.λπ.). 

9. Τηρείτις σχετικές διαδικασίες, κατάρτισης και έκδο¬ 
σης πράξεων αναλογισμού, προσκυρώσεως και τακτο- 
ποιήσεως οικοπέδων. 

10. Εκτελεί τοπογραφικές εργασίες για τις ανάγκες του 
Τμή μαίας τεχνικών Υπη ρεσιών. 

11. Εκτελεί ή επιβλέπει τοπογραφικές εργασίες που α¬ 
νατίθενται σε τρίτους. 

12. Ενημερώνει συνεχώς τατοπογραφικά διαγράμματα 
της εδαφικής περιφέρειας. 

13. Εκτελεί ή επιβλέπει τοπογραφικές εργασίες για την 
σύνταξη κτηματολογίου της εδαφικής περιφέρειας. 

14. Τηρεί αρχείο πολεοδομικών σχεδίων του 
Κτηματολογίου. 

5.2.3. Περιβάλλον 

1. Εκπονεί μελέτες περιβαλλοντικών επιπτώσεων υφι¬ 
σταμένων ή μελλοντικών δράσεων της περιοχής. 

2. Εκτελεί εργασίες αποκομιδής, μεταφοράς και διάθε¬ 
σης των αστικών και βιομηχανικών απορριμάτων. 

3. Λειτουργεί χώρο Υγειονομικής Ταφής Απορριμάτων. 

4. Εκτελεί εργασίες καθαριότητας των κοινόχρηστων 
χώρων της περιοχής (χείμαροι, δρόμοι, πάρκα, περιοχές 
ιδιαίτερου φυσικού κάλλους κ.λπ.). 

5. Εκτελεί προγράμματα Ανακύκλωσης. 

6. Συντηρεί σε θέση λειτουργίας τα μηχανήματα της 
διαχείρισης των απορριμάτων και συναφών δραστηριο¬ 
τήτων. 

ΚΕΦΑΛΑΙΟ Β' 

ΟΡΓΑΝΑ ΚΑΙ ΔΙΑΔΙΚΑΣΙΕΣ ΔΙΟΙΚΗΣΗΣ ΤΩΝ ΥΠΗ¬ 
ΡΕΣΙΩΝ ΤΟΥΣ.Π. 

ΑΡΘΡΟ 6 
ΔΙΕΥΘΥΝΤΗΣ 

1. Προΐσταταιτων Τμημάτων και Γραφείωνπου υπάγο¬ 
νται στοΣ.Π. 

2. Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή επίδοση όλων των υπαλ¬ 
λήλων του Σ.Π. και τους καθοδηγεί κατά την εκτέλεση των 
υπηρεσιακών τους καθηκόντων. 

3. ΠαρακολουθείτηντήρησητωνΝόμων, διαταγμάτων, 
αποφάσεων κ.λπ. που αφορούντο Σ.Π. 

4. Κατανέμει την εργασία στους υπαλλήλους ανάλογα 
με τις συνολικές ανάγκες. 

5. Μπορεί να απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθετμήμα. 

6. Ενημερώνει για όλη την εισερχόμενη και εξερχόμενη 
αλληλογραφία που αφορά το Σ.Π., χαρακτηρίζει και κα¬ 
τανέμει αυτή σύμφωνα με τις αρμοδιότητες των 
Τμημάτων και δίνει τις αναγκαίες οδηγίες για τις ενέργει¬ 
ες που πρέπει να γίνουν. 

7. Υπογράφει αποφάσεις - ύστερα από εξουσιοδότηση 
του Προέδρου - και τα υπηρεσικά έγγραφα. 

8. Θεωρεί με την μονογραφή του και υποβάλλει όλα τα 
έγγραφα που συντάσσονται από τα τμήματα για έγκριση 
και υπογραφή από τον πρόεδρο ή το νόμιμο αναπληρωτή 
του καθιστάμενος έτσι συνυπεύθυνος για την νομιμότητα 
της ενέργειας. 

9. Θεωρεί την βεβαίωση της εργασίας του προσωπικού 
που υπηρετεί στο Σ.Π. 

10. Εισηγείται όλα τα θέματα των αρμοδιοτήτων του 
Σ.Π. στον Πρόεδρο, υπογράφοντας τις σχετικές εισηγή¬ 
σεις. 

11. Προΐσταται εφόσον οι υπηρεσιακές ανάγκες το α¬ 
παιτούν στις συνεδριάσεις των συλλογικών οργάνων του 
Σ.Π. και αναπτύσει τις απόψεις του πάνω στα διάφορα υ¬ 
πηρεσιακά θέματα. Συντάσσει τις ετήσιες εκθέσεις αξιο¬ 
λόγησης των υπηρετούντων στο Σ.Π. υπαλλήλων. 

12. Δέχεται τους πολίτες και παρέχει σ’ αυτούς όσες 
πληροφορίες επιτρέπεται από τις κείμενες διατάξεις και 


είναι υποχρεωμένος να βρίσκεται στη θέση του κατά τις 
ώρες υποδοχής του κοινού, για την επίλυση τυχόν μεταξύ 
αυτών και των Τμημάτων του Σ.Π. διαφορών. 

ΑΡΘΡΟ 7 

ΠΡΟΪΣΤΑΜΕΝΟΙ ΤΜΗΜΑΤΩΝ 

1. Είναι υπεύθυνοι γιατην ακριβή τήρηση, εφαρμογή και 
εκτέλεση των αρμοδιοτήτων και καθηκόντων του τμήμα¬ 
τος. 

2. Φροντίζουν για την εφαρμογή των Νόμων, διαταγμά¬ 
των και των αποφάσεων και εγκυκλίων που τους κοινοποι¬ 
ούνται, ενημερώνοντας τους υπαλλήλους τους δίνοντας 
παράλληλα αναγκαίες επεξηγήσεις και οδηγίες για την ε¬ 
κτέλεση τους. 

3. Κατανέμουν την εργασία τους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

4. Εκτελούν τις εντολές του Διευθυντή, εισηγούνται σ’ 
αυτόν υποθέσεις της αρμοδιότητάς τους, του υποβάλ¬ 
λουν υπηρεσιακές εκθέσεις και σημειώματα για την πο¬ 
ρεία των εργασιών του Τμήματος τους καθώς και των υ¬ 
ποθέσεων που εκρεμούν. 

5. Συντάσσουν τις εκθέσεις αξιολόγησης των υπηρε¬ 
τούντων υπαλλήλωντις οποίες στη συνέχεια υποβάλλουν 
στο Δ/ντή για περαιτέρω κρίση. 

6. Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για την νομιμότητα της 
ενέργειας και την ακρίβεια των αναφερόμενων σ’ αυτά 
πραγματικών περιστατικών. 

7. Δέχονται τους πολίτες που παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

8. Βεβαιώνουν την εργασία του προσωπικού που υπη¬ 
ρετεί στο Τμήμα τους. 

ΑΡΘΡΟ 8 

ΛΟΙΠΟ ΠΡΟΣΩΠΙΚΟ ΤΜΗΜΑΤΩΝ 

1. Στα πλαίσια των αρμοδιοτήτων των δύο τμημάτων εί¬ 
ναι τοποθετημένοι οι υπάλληλοι, ανεξάρτητα από την ερ¬ 
γασιακή τους σχέση, εκτελούν την εργασία που τους έχει 
ανατεθεί με προσοχή, επιμέλεια και ευσυνειδησία, κάτω 
από τις οδηγίες και κατευθύνσεις του προϊσταμένου 
τους, σύμφωνα με την κείμενη νομοθεσία. 

2. Όσοι χειρίζονται ή χρησιμοποιούν μηχανήματα ή ο¬ 
χήματα ή εργαλεία κ.λπ. είναι υπεύθυνοι για κάθε αδικαι¬ 
ολόγητη απώλεια, φθορά, καταστροφή κυρίως όταν αυτή 
οφείλεται σε αμέλεια ή κακή χρήση. 

3. Οι συντάκτες των εγγράφων, αποφάσεων, μελετών 
και αλληλογραφίας μονογράφουν και είναι υπεύθυνοι για 
την ακρίβεια των πραγματικών στοιχείων που προκύ¬ 
πτουν από τα τηρούμενα στα βιβλία του Σ.Π., βιβλία, φα- 
κέλλους, και άλλα παραστατικά. 

4. Αναφέρουν στο Προϊστάμενο τους γραπτά ή προφο¬ 
ρικά για τις υποθέσεις που εκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

5. Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

ΑΡΘΡΟ 9 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ Σ.Π. 

Οι θέσεις εργασίας κάθε διοικητικής ενότητας με τ^ς α¬ 
νάλογες περιγραφές εργασίας, η εσωτερική κατανομή α¬ 
ντικειμένων και η ανάθεση αρμοδιοτήτων στο προσωπικά 
του Σ.Π., καθώς και σε οποιαδήποτε άλλη εσωτερική δια- 

δικασία διοίκησης ή λειτουργίας του Σ.Π., ορίζονται με α¬ 
πόφαση του Προέδρου του Σ.Π. 


ΑΡΘΡΟ 10 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Σ.Π. 

Οι κατηγορίες και οι κλάδοι του προσωπικού που θα 
στελεχώσει το Σ.Π. προβλέπονται στα Π.Δ. 37α και Π.Δ. 
22/90 και είναι: 


ΔΙΟΙΚΗΤΙΚΟ ΠΡΟΣΩΠΙΚΟ 
Κατηγορία ΠΕ: 

ΠΕΙ Διοικητικός θέση) 

(Οικονομολόγος - Περιφερειακή Ανάπτυξη) 

Κατηγορία ΤΕ; 

ΤΕ17 Διοικητικός-Λογιστικός (1 θέση) 

Κατηγορία ΔΕ: 

ΔΕΙ Διοικητικός 

ΔΕ38 Προσωπικού Η/Υ (1 θέση) 

Κατηγορία ΥΕ: 

ΥΕ1 Κλητήρων-Θυρωρών 

Γενικών Καθηκόντων (1 θέση) 

ΤΕΧΝΙΚΟ ΠΡΟΣΩΠΙΚΟ 
Κατηγορία ΠΕ: 

ΠΕ3 Πολιτικών Μηχανικών (1 θέση) 

Π Ε6 Τοπογράφων Μηχανικών 

ή Αρχιτεκτάνων Μηχανικών (1 θέση) 

Κατηγορία ΔΕ: 

ΔΕ29 Οδηγών Αυτοκινήτων 

Χειριστών Μηχανημάτων (1 θέση) 


ΑΡΘΡΟ 11 

ΕΙΣΑΓΩΓΙΚΟ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων των κλάδων 
Πανεπιστημιακής, Τεχνολογικής και Δευτεροβάθμιας 
Εκπαίδευσης ορίζεται ο βαθμός Δ και καταληκτικός ο 

βαθμός Α. , 

2. Εισαγωγικός βαθμός των υπαλλήλων των Κλάδων 
Υποχρεωτικής Εκπαίδευσης ορίζεται ο βαθμός Ε και κα¬ 
ταληκτικός ο βαθμός Β. 


ΑΡΘΡΟ 12 

ΘΕΣΕΙΣ ΔΙΕΥΘΥΝΤΩΝ ΚΑΙ ΠΡΟΪΣΤΑΜΕΝΩΝ 

1. Στην Διεύθυνση του Σ.Π. προΐσταται μόνιμος 
Υπάλληλος κλάδου Π.Ε. 

2. Στο Τμήμα Διοικητικών και Οικονομικών Υπάλληλων 
προΐσταται μόνιμος υπάλληλος κλάδου ΠΕΙ σε περίπτω¬ 
ση έλλειψης αυτού Υπάλληλος του κλάδου ΤΕ17 και η πε¬ 
ρίπτωση έλλειψης αυτού του κλάδου ΔΕΙ. 

3. Στο τμήμα Τεχνικών Υπηρεσιών προΐσταται μόνιμος 
υπάλληλος των κλάδων ΠΕ3 ή ΠΕ6. Σε περίπτωση έλλει¬ 
ψης υπαλλήλων ΠΕ προίστανται Υπάλληλοι των κλάδων 

ΤΕ· - - 

4. Μετακίνηση Προϊσταμένου οργανικής μονάδάς γίνε¬ 
ται μόνο σε θέση Προϊσταμένου Οργανικής μονάδας α¬ 
ντίστοιχου επιπέδου. 

5. Τον Προϊστάμενο που απουσιάζει ή κωλύεται ανα¬ 
πληρώνει στα καθήκοντά του ο ανώτερος σε βαθμό 
Υπάλληλος που υπηρετεί στην ίδια οργανωτική μονάδα 
και εφόσον ο κλάδος στον οποίο ανήκει προορίζεται για 
κατάληψη θέσεων προϊσταμένων. Αν υπηρετούν περισ¬ 
σότεροι υπάλληλοι με τον ίδιο βαθμό, αυτός που ορίζεται 
από τον Πρόεδρο του Σ.Π. 

6. Τον Διευθυντή που απουσιάζει ή κωλύεται αναπλη¬ 
ρώνει στα καθήκοντά του ο Προϊστάμενος Τμήματος ανα- 
φέρονται στον Ο.Ε.Υ. 

ΑΡΘΡΟ 13 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις της απόφασης αυτής προκαλείτα δα¬ 
πάνη σε βάρος του προϋπολογισμού του Συμβουλίου 
Περιοχής 5ης Ε.Π. Νομού Βοιωτίας η οποία ανέρχεται στο 


ποσό των 16.500.000 δρχ. περίπου και θα καλύπτεται με 
εγγραφή ανάλογης πίστωσης στον προϋπολογισμό χρή¬ 
ση 1996του Συμβουλίου Περιοχής και με Κωδικό 05/111.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 24 Ιουλίου 1996 

Με εντολή Γεν. Γραμμ. Περίφ. Στ. Ελλάδας 
Ο Αναπλ. Περίφ. Δ/ντή 
ΙΩΑΝΝΗΣ ΚΟΥΛΟΥΡΙΩΤΗΣ 
-♦- 

Αριθ. 9395 (3) 

Σύσταση Δημοτικού Νομικού Προσώπου στο Δήμο 
Βελβεντού Ν. Κοζάνης με την επωνυμία «ΔΗΜΟΤΙΚΟ 
ΑΘΛΗΤΙΚΟ ΚΕΝΤΡΟ ΒΕΛΒΕΝΤΟΥ». 

ΗΑΝΑΠΛΗΡΩΤΡΙΑ 

ΠΕΡΙΦΕΡΕΙΑΚΟΥ ΔΙΕΥΘΥΝΤΗ Ν. ΚΟΖΑΝΗΣ 
Έχοντας υπόψη: 

1 .Τις διατάξεις του άρθρου 203του Π.Δ. 410/1995 (ΦΕΚ 
231/τ.Α714.11.1995). 

2. Τις διατάξειςτου Π.Δ. 331/1983. 

3. Την αριθμ., 186/1995 απόφαση του Δημοτικού 
Συμβουλίου Βελβεντού, εκδίδουμε πράξη ως κατωτέρω: 

1. Συστήνουμε ίδιο Νομικό Πρόσωπο Δ.Δ. το Δήμο 
Βελβεντού με την επωνυμία «ΔΗΜΟΤΙΚΟ ΑΘΛΗΤΙΚΟ 
ΚΕΝΤΡΟ ΒΕΛΒΕΝΤΟΥ». 

2. Σκοπός του Νομικού Προσώπου είναι: 

α) Η άσκηση αθλητικής πολιτικής του Δήμου 
Βελβεντού. 

β) Η οργάνωση όλων των προγραμμάτων άθλησης των 
δημοτών. 

γ) Η υποστήριξη αθλητικών συνταντήσεων, αγώνων, 
πρωταθλημάτων και δραστηριοτήτωντου αθλητικού συλ- 
λάγου «ΤΟ ΒΕΛΒΕΝΤΟ». 

δ) Η αποδοτικότερη διοίκηση και διαχείριση των αθλη¬ 
τικών εγκαταστάσεων. 

ε) Ο καλύτερος συντονισμός των δραστηριοτήτων που 
προάγουν και διαδίδουν τον αθλητισμό στην περιοχή του 
Δήμου Βελβεντού και της ευρύτερης περιφέρειας του 
Συμβουλίου Περιοχής Βελβεντού. 

στ) Η επιδίωξη του μικρότερου κόστους λειτουργίας 
στον αθλητισμό μετά καλύτερα δυνατά αποτελέσματα. 

ζ) Παράλληλος σκοπός του Νομικού Προσώπου είναι η 
οργάνωση πολιτιστικών εκδηλώσεων, γιορτών, εκθέσε¬ 
ων, κ.λπ. απά το ίδιο ή και από άλλους φορείς. 

3. Πόροι του νομικού προσώπου θα είναι: 

α. Η ετήσια επιχορήγηση του Δήμου ύψους 5.000.000 
δρχ. τουλάχιστον. 

β. Ετήσια έσοδα απά τη Γ.Γ.Α., Ο.Π.Α.Π., κ.λπ. 
γ. Έσοδα από την εκμετάλλευση ή εκποίηση της κινητής 
και ακίνητης περιουσίας. 

δ. Πρόσοδοι από εισπράξεις τελουμένων αγώνων και 
εκδηλώσεων. 

ε. Δωρεές, εισψορές, κληροδοσίες, 
στ. Αλλα έσοδα. 

4. Από τις διατάξεις της παρούσας απόφασης προκα- 
λείται δαπάνη 5.000.000 δρχ. ετησίως σε βάρος του προ¬ 
ϋπολογισμού του Δήμου Βελβεντού Κ.Α. 75/151.1β. 

Η παρούσα απάφαση να δημοσιευθεί στην Εφημερίδα 
της Κυβερνήσεως. 

Κοζάνη, 2 Αυγούστου 1996 

Με εντολή Γεν. Γρ. Περ. Δ. Μακεδονίας 
Η Αν. Περίφ. Δ/ντή 
Μ.Ν. ΑΓΓΕΛΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




